ΚΑΝΟΝΙΣΜΟΣ (ΕΚ) αριθ. 2623/97 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για την εφαρμογή του άρθρου 6 των κανονισμών (ΕΚ) αριθ. 3281/94 και (ΕΚ) αριθ. 1256/96 για τα πολυετή συστήματα γενικευμένων δασμολογικών προτιμήσεων για ορισμένα βιομηχανικά και γεωργικά προϊόντα καταγωγής αναπτυσσομένων χωρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι οι κανονισμοί (ΕΚ) αριθ. 3281/94 (3) και (ΕΚ) αριθ. 1256/96 (4) προβλέπουν, στο άρθρο 6, ότι οι πλέον προηγμένες δικαιούχες χώρες εξαιρούνται του δικαιώματος των εν λόγω κανονισμών από 1ης Ιανουαρίου 1998, βάσει αντικειμενικών και σαφώς καθορισμένων κριτηρίων 7

ότι θα πρέπει να ληφθεί υπόψη ως κατώτερο όριο αναφοράς, για την εξαίρεση των πλέον προηγμένων χωρών, το επίπεδο εισοδήματος ανά κάτοικο του κράτους μέλους που είναι το χαμηλότερο, δεδομένου ότι θα πρέπει να διορθωθεί το κατώτερο αυτό όριο, ώστε να ληφθεί υπόψη η αναγκαιότητα για ορισμένες χώρες που αναπτύξουν περισσότερο τις εξαγωγές τους επεξεργασμένων προϊόντων, με συμπληρωματική αναφορά στο δείκτη ανάπτυξής τους, που περιλαμβάνεται στο παράρτημα ΙΙ τμήμα 2 των κανονισμών (ΕΚ) αριθ. 3281/94 και (ΕΚ) αριθ. 1256/96 7

ότι η προσέγγιση αυτή είναι αντικειμενική και σαφής εφόσον περιλαμβάνει τον λιγότερο αμφισβητήσιμο και πλέον ενημερωμένο δείκτη της κατάστασης των δικαιούχων χωρών, επιτρέποντας συγχρόνως να διατηρηθεί ένας από τους στόχους του ΣΓΠ που είναι η εξασφάλιση επίσης της διαφοροποίησης των εξαγωγών των δικαιούχων χωρών 7

ότι ο αποκλεισμός των χωρών από το δικαίωμα των γενικευμένων δασμολογικών προτιμήσεων δεν πρέπει να στερήσει από τις χώρες που είναι μέλη περιφερειακών ομάδων, των οποίων επίσης μέλη είναι οι χώρες που εξαιρούνται, τα πλεονεκτήματα που είχαν στο παρελθόν από τη χρησιμοποίηση, στις δικές τους κατασκευές, στο πλαίσιο της περιφερειακής σώρευσης, προϊόντων καταγωγής των εν λόγω αποκλεισμένων χωρών 7 ότι η παύση αυτής της διευκόλυνσης είναι σύμφωνη με το στόχο του άρθρου 6 των εν λόγω κανονισμών, που είναι η ανακατανομή των πλεονεκτημάτων του συστήματος προς τις λιγότερο αναπτυγμένες χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κριτήρια που αναφέρονται στο άρθρο 6 των κανονισμών (ΕΚ) αριθ. 3281/94 και (ΕΚ) αριθ. 1256/96 είναι τα ακόλουθα:

- ακαθάριστο εθνικό προϊόν ανά κάτοικο, ανώτερο των 8 210 δολαρίων ΗΠΑ για το 1995, σύμφωνα με τα πλέον πρόσφατα στοιχεία της Παγκόσμιας Τράπεζας,

- δείκτης ανάπτυξης, που υπολογίζεται σύμφωνα με τον τύπο και βάσει των στοιχείων που αναφέρονται στο παράρτημα ΙΙ τμήμα 2 των κανονισμών (ΕΚ) αριθ. 3281/94 και (ΕΚ) αριθ. 1256/96 ανώτερος του μείον 1.

Τα κριτήρια αυτά εφαρμόζονται σωρευτικά.

Άρθρο 2

Η απόσυρση χώρας ή εδάφους από τον πίνακα των χωρών ή των εδαφών που δικαιούνται τις γενικευμένες προτιμήσεις βάσει των κριτηρίων που αναφέρονται στο άρθρο 1, δεν επηρεάζει τη δυνατότητα χρησιμοποίησης προϊόντων καταγωγής της χώρας αυτής, στο πλαίσιο του μηχανισμού περιφερειακής σώρευσης που εφαρμόζεται στις περιφερειακές ομάδες που αναφέρονται στο άρθρο 72 παράγραφος 3 του κανονισμού (ΕΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (5), εφόσον η χώρα αυτή ήταν μέλος αυτής της περιφερειακής ομάδας από την έναρξη της ισχύος του πολυετούς συστήματος γενικευμένων προτιμήσεων που εφαρμόζεται στο εν λόγω προϊόν και εφόσον η εν λόγω χώρα δεν θεωρείται σαν η χώρα καταγωγής του τελικού προϊόντος κατά την έννοια του άρθρου 72α του κανονισμού (ΕΚ) αριθ. 2454/93.

Άρθρο 3

Βάσει των κριτηρίων που αναφέρονται στο άρθρο 1, οι ακόλουθες χώρες και εδάφη αποσύρονται από τον κατάλογο χωρών και εδαφών δικαιούχων γενικευμένων προτιμήσεων που αναφέρονται στο παράρτημα ΙΙΙ των κανονισμών (ΕΚ) αριθ. 3281/94 και (ΕΚ) αριθ. 1256/96:

- Νότιος Κορέα,

- Χονγκ Κονγκ,

- Σιγκαπούρη.

Άρθρο 4

Ο παρών κανονισμός αρχίζει να ισχύει την 1η Μαϊου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1997.

Για το Συμβούλιο

Ο Πρόεδρος

F. BODEN

(1) Γνώμη που διατυπώθηκε στις 16 Δεκεμβρίου 1997 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 10 Δεκεμβρίου 1997 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 348 της 31. 12. 1994, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 998/97 (ΕΕ L 144 της 4. 6. 1997, σ. 13).

(4) ΕΕ L 160 της 29. 6. 1996, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 2448/96 (ΕΕ L 333 της 21. 12. 1996, σ. 12).

(5) ΕΕ L 253 της 11. 10. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 89/97 (ΕΕ L 17 της 21. 1. 1997, σ. 28).